
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 398 

27 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Ορειβατικών Καταφυγίων. 1 

Ίδρυση Εργαστηρίου με τίτλο "Κέντρο Υπολογιστικών 
Πληροφοριακών και Επικοινωνιακών Συστημάτων" 
στο Τμήμα Ηλεκτρολόγων Μηχανικών και Τεχνολο¬ 
γίας Υπολογιστών της Πολυτεχνικής Σχολής του 
Πανεπιστημίου Πατρών και καθορισμόςτου εσωτε¬ 
ρικού του κανονισμού". 2 

Παράταση λειτουργίας της Ειδικής Επιτροπής για την 
υποβολή προτάσεων για την ένταξη των Μονάδων 

Υγείας του Υπουργείου Δικαιοσύνης στο Ε.Σ.Υ. 3 

Κατάργηση του Νομικού Προσώπου με το όνομα "44η 
Σχολική Επιτροπή του Ενιαίου Λυκείου & Γυμνασί- 
ου Καμινίων" και σύσταση , ίδιου Νομικού Προσώ¬ 
που με την επωνυμία "44η Σχολική Επιτροπή Ενιαί¬ 


ου Λυκείου Καμινίων". 4 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού. 5 

Τροποποίηση της 188/18/5.1.2004 απόφασης Δημάρ¬ 
χου Καλαμαριάς. 6 


Μεταβίβαση εξουσίας υπογραφής "με εντολή Προέ¬ 
δρου" στους Γενικούς Διευθυντές Διοίκησης & 
Προσλήψεων και Προϊσταμένους Διευθύνσεων και 
Τμημάτων του Ανωτάτου Συμβουλίου Επιλογής 


Προσωπικού (Α.Σ.Ε.Π.). 7 

Τροποποίηση της 26 / 24-9-2003 απόφασης του Δ. Σ. 
του Γ Πε.Σ.Υ.Π. Αττικής σχετικά με την μίσθωση 
κτιρίων του Ψ.Ν.Α. που βρίσκονται εκτός γεωγρα¬ 
φικής περιοχής του Γ Πε.Σ.Υ.Π.". 8 


ΑΠΟΦΑΣΕΙ Σ 

Αριθ. 2868 (1) 

Κανονισμός Ορειβατικών Καταφυγίων 


ΟΙ ΥΠΟΥΡΓΟΙ 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

1 Τις διατάξεις της παρ. 8 του άρθρου 40 του Ν. 3105/ 
(ΦΕΚ29/Α) "Τουριστική εκπαίδευση και κατάρτιση, ρυθμί¬ 
σεις για τον τουρισμό και άλλες διατάξεις" 

2. Τις διατάξεις της παρ.3 του άρθρου 2 του Ν. 2160/93 
(ΦΕΚ118Α) "ΡυθμίσειςγιατονΤουρισμό και άλλες διατάξεις" 

3. Τις διατάξεις του Π.Δ. 27/1996 (ΦΕΚ 19/Α) "Συγχώ¬ 


νευση των Υπουργείων Τουρισμού, Βιομηχανίας, Ενέρ¬ 
γειας, "Ερευνας και Τεχνολογίας και Εμπορίου στο 
Υπουργείο Ανάπτυξης" 

4. Τις διατάξειςτου Π.Δ. 388/2001 (ΦΕΚ254/Α) "Διορισμός 
Υπουργών, Αναπληρωτή Υπουργού και Υφυπουργών" 

5. Την με αριθμό 485/31-10-01 Κοινή απόφαση του Πρω¬ 
θυπουργού και του Υπουργού Ανάπτυξης "περί ανάθεσης 
αρμοδιοτήτων στους Υφυπουργούς Ανάπτυξης Αλέξαν¬ 
δρο Καλαφάτη, Χρήστο Θεοδώρου και Δημήτριο Γεωρ- 
γακόπουλο" 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Ορισμός Ορειβατικών Καταφυγίων 

Ορειβατικό Καταφύγιο είναι κτιριακή εγκατάσταση με 
80 (ογδόντα) το πολύ κλίνες σε υψόμετρο άνω των 900μ. 
που έχει κύριο σκοπό την ημερήσια ή ολιγοήμερη εξυπη¬ 
ρέτηση ορειβατών, αναρριχητών, πεζοπόρων, φυσιολα¬ 
τρών, χιονοδρόμων και ερευνητών της φύσης. Τα υφιστά¬ 
μενα και λειτουργούντα καταφύγια κατά την δημοσίευση 
του νόμου 3105/2003 νοούνται ως έχουν. 

Άρθρο 2 

Χαρακτηρισμός -Έλεγχος Ορειβατικών Καταφυγίων 

Με απόφαση του Υπουργού Ανάπτυξης συγκροτείται 
πενταμελής Επιτροπή, η οποία αποτελείται από 1 υπάλ¬ 
ληλο της Γενικής Γραμματείας Τουρισμού, 1 υπάλληλο 
του Υπουργείου Γεωργίας, 2 εκπροσώπους της Ελληνι¬ 
κής Ομοσπονδίας Ορειβασίας -Αναρρίχησης και 1 εκπρό¬ 
σωπο της Ομοσπονδίας Εκδρομικών Σωματείων Ελλά¬ 
δος, προκειμένου να ελέγχει την πιστή εφαρμογή του πα¬ 
ρόντος Κανονισμού ,να εισηγείται για την ίδρυση και το 
χαρακτηρισμό νέων καταφυγίων ως ορειβατικών, να ει- 
σηγείταιτον αποχαρακτηρισμό όσων δεν τηρούν τις προ¬ 
ϋποθέσεις και να προτείνει στον Υπουργό Ανάπτυξης τις 
τιμές διανυκτέρευσης. 

Άρθρο 3 

Διαχείριση Καταφυγίων 

1. Φορέας διαχείρισης του ορειβατικού καταφυγίου 
μπορεί να είναι η Ελληνική Ομοσπονδία Ορειβασίας Αναρ¬ 
ρίχησης (Ε.Ο.Ο.Α), σωματεία ορειβατών (πεζοπόρων - 
αναρριχητών), η Νομαρχιακή και η Τοπική Αυτοδιοίκηση. 

2. Ο φορέας διαχείρισης θα ορίζει τον υπεύθυνο για τη 
λειτουργία του καταφυγίου, ο οποίος θα πρέπει να έχει 
αποδεδειγμένα γνώσεις βουνού, πρώτων βοηθειών και 
διάσωσης και γνώση μιας ξένης γλώσσας. 

Άρθρο 4 

Τιμές - Κρατήσεις- Ακυρώσεις- Εκπτώσεις 

1. Οι τιμές διανυκτέρευσης και διημέρευσης, θα προ- 
τείνονται από την Επιτροπή του άρθρου 2 και θα εγκρίνο- 
νται με απόφαση του Υπουργού Ανάπτυξης. 

2. Πινακίδα τιμών διανυκτέρευσης, διημέρευσης και σί¬ 
τισης καθώς και ο κανονισμός λειτουργίας είναι υποχρε¬ 
ωτικά αναρτημένα σε εμφανές σημείο του χώρου. Τα δε 
τιμολόγια που ισχύουν είναι άμεσα ανακοινώσιμα σε κάθε 
ενδιαφερόμενο. 

3. Η χρέωση για διημέρευση θα αντιστοιχεί στο 20% της 
καθορισμένης τιμής διανυκτέρευσης. 

4. Για την κράτηση θέσεων διανυκτέρευσης, πρέπει να 
ειδοποιείται ο υπεύθυνος του κάθε καταφυγίου με σχετι¬ 
κό έγγραφο όπου θα αναφέρονται οι ακριβείς ημερομη¬ 
νίες χρήσης του καταφυγίου, ο αριθμός των ατόμων και 
ότι άλλο σχετικό, ενώ ο υπεύθυνος του καταφυγίου υπο- 
χρεούται να απαντά, εντός 3 ημερών, για την αποδοχή ή 
μη της κράτησης. 

Σε καταφατική περίπτωση ο υπεύθυνος του καταφυ¬ 
γίου δύναται να ζητήσει προκαταβολή μέχρι 30% επί του 
συνόλου των διανυκτερεύσεων. 

δ.Δικαίωμα ακύρωσης της κράτησης και από τα δύο μέ¬ 
ρη είναι δυνατή εφόσον πραγματοποιηθεί τουλάχιστον 
20 ημέρες πριν την ημερομηνία άφιξης ,με υποχρέωση 
επιστροφής της προκαταβολής. 

Σε διαφορετική περίπτωση ισχύουν τα εξής :α)εάν η 
ακύρωση γίνει από μέρους του ενδιαφερομένου υποχρε- 
ούται στην καταβολή του 50% της συνολικής τιμής των 
συμφωνηθέντων ημερών (με συμψηφισμό της τυχόν ει- 
σπραχθείσας προκαταβολής) β)εάν η ακύρωση γίνει από 
μέρους του διαχειριστή, υποχρεούται στην άμεση επι¬ 
στροφή της προκαταβολής. 

6. Η τήρηση βιβλίου ημερήσιας κίνησης πελατών απο¬ 
τελεί υποχρέωση του υπεύθυνου του καταφυγίου. 

Άρθρο 5 

Ορισμός διακριτικού τίτλου 

Με αίτηση του φορέα διαχείρισης θα εγκρίνεται από τον 
Υπουργό Ανάπτυξης η ονομασία των νέων ορειβατικών 
καταφυγίων. Τα υφιστάμενα ορειβατικά καταφύγια δια- 
τηρούντουςτίτλουςπου φέρουν κατά τη δημοσίευση της 
παρούσας απόφασης. Δεν επιτρέπεται η αλλαγή της ονο¬ 
μασίας του καταφυγίου, εκτός εάν υποβληθεί αίτηση του 
φορέα διαχείρισης για αλλαγή της. 

Άρθρο 6 

Εσωτερικός Κανονισμός 

Α. 

Δεν επιτρέπεται: 

1. το κάπνισμα σε κανένα χώρο του καταφυγίου. 

2. η χαρτοπαιξία έστω και αν είναι χωρίς χρήματα , κα¬ 
θώς και παιχνίδια που προκαλούν θορύβους. 

3. η χρήση μουσικής. 

4. η είσοδος σε άτομα που αποδεδειγμένα έχουν μολυ¬ 
σματικές ασθένειες. 

5. η κατάχρηση αλκοολούχων ποτών, και η είσοδος σε 
άτομα υπό την επήρεια οινοπνεύματος ή ναρκωτικών ου¬ 
σιών. 

6. η τοποθέτηση και χρήση τυχερών μηχανημάτων. 

7. η είσοδος σε κυνηγούς εφόσον φέρουν οπλισμό. 

8. η είσοδος-παραμονή ζώων εντός του καταφυγίου. 

9. η είσοδος στα υπνοδωμάτια με αρβύλες. Οι αρβύλες 
πρέπει να τοποθετούνται σε ειδικό χώρο. 

Β 

1. Σε περίπτωση δυσμενών καιρικών συνθηκών ο ανα- 
χωρών υποχρεούται να έχει προηγουμένως ενημερώσει 
το φύλακα του καταφυγίου. 


2. Απαγορεύεται στον υπεύθυνο του καταφυγίου να 
αποδέχεται κρατήσεις κλινών περισσοτέρων της δυναμι¬ 
κότητας του καταφυγίου. 

Άρθρο 7 

Ι.Το καταφύγιο πρέπει υποχρεωτικά να διαθέτει φαρ¬ 
μακείο πλήρως εξοπλισμένο για την αντιμετώπιση ατυχη¬ 
μάτων στο βουνό. 

2. Το καταφύγιο διαθέτει υποχρεωτικά τηλέφωνο στα¬ 
θερό ή κινητό ή ασύρματο επικοινωνία. 

3. Δεν επιτρέπεται να τοποθετούνται πλησίον των κατα¬ 
φυγίων ή εντός του δάσους διαφημιστικές πινακίδες πα¬ 
ρά μόνο πινακίδες πληροφόρησης, οι οποίες θα εγκρίνο- 
νται από την αρμόδια Επιτροπή του άρθρου 2 ή από τα κα¬ 
τά τόπους δασαρχεία. 

4. Οι διαχειριστές που δεν τηρούν τον παρόντα κανονι¬ 
σμό υπόκεινται σε ποινές οι οποίες ορίζονται από την του¬ 
ριστική νομοθεσία για τα τουριστικά καταλύματα. 

Άρθρο 8 

Άδεια λειτουργίας 

Με απόφαση του Υπουργού Ανάπτυξης μετά από εισή¬ 
γηση του Ε.Ο.Τ. καθορίζονται τα δικαιολογητικά που 
απαιτούνται για την χορήγηση άδειας λειτουργίας ορει¬ 
βατικού καταφυγίου. 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 18 Φεβρουάριου 2004 

01 ΥΦΥΠΟΥΡΓΟΙ 

ΑΝΑΠΤΥΞΗΣ ΓΕΩΡΓΙΑΣ 

Δ. ΓΕΩΡΓΑΚΟΠΟΥΛΟΣ Φ. ΧΑΤΖΗΜΙΧΑΛΗΣ 

-♦- 

Αριθ. 15522/Β1 (2) 

Ίδρυση Εργαστηρίου με τίτλο "Κέντρο Υπολογιστικών 
Πληροφοριακών και Επικοινωνιακών Συστημάτων" 
στο Τμήμα Ηλεκτρολόγων Μηχανικών και Τεχνολο¬ 
γίας Υπολογιστών της Πολυτεχνικής Σχολής του Πα¬ 
νεπιστημίου Πατρών και καθορισμός του εσωτερικού 
του κανονισμού". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξειςτου άρθρου 7παρ. 5του Ν. 1268/1982" 
Για τη δομή και λειτουργία των Ανωτάτων Εκπαιδευτικών 
Ιδρυμάτων" (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 "Δομή και 
λειτουργία των Τεχνολογικών Εκπαιδευτικών Ιδρυμάτων" 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'της παρ. 22 του άρθρου 13 του Ν. 3149/2003 
"Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις" (ΑΊ41). 

2. Τιςδιατάξειςτου άρθρου 4παρ. 1 εδ.γτουΝ. 2083/1992, 
"Εκσυγχρονισμός της Ανωτάτης Εκπαίδευσης" (Α' 159). 

3. Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και Κυβερνητικά όργανα" (ΑΊ37) όπως αυτό 
προσετέθη με το άρθρο 27 του Ν. 2081/1992 "Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 

λοιπών επαγγελματιών και άλλες διατάξεις" (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (Α' 38). 

4. Τις διατάξεις του άρθρου 1 παρ. II του Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών Πράξεων" (Α' 48). 

5. Τις διατάξεις της αρ. 1065956/863/Α0006/15-7-2003 
Απόφασης του Πρωθυπουργού και του Υπουργού Οικο¬ 
νομίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών" (Β' 985). 

6. Τη σύμφωνη γνώμη της Γενικής Συνέλευσης του Τμή¬ 
ματος Ηλεκτρολόγων Μηχανικών και Τεχνολογίας Υπο¬ 
λογιστών της Πολυτεχνικής Σχολής του Πανεπιστημίου 
Πατρών (συνεδρίαση 32/2-7-2003). 

7. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
5.000 ΕΥΡΩ η οποία για το τρέχον έτος περιορίζεται στο 
ποσό των 1.000 ΕΥΡΩ και θα βαρύνει τον προϋπολογισμό 
του Πανεπιστημίου Πατρών (ΚΑΕ 4121). Κατά την επόμε¬ 
νη πενταετία η ανωτέρω δαπάνη αναμένεται να εξοικονο¬ 
μηθεί κατά ένα μέρος της από ίδιους πόρους του εργα¬ 
στηρίου κατά τα προβλεπόμενα στο άρθρο 6 της παρού¬ 
σης απόφασης κατά δε το υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ηλεκτρολόγων Μηχανικών και Τε¬ 
χνολογίας Υπολογιστών της Πολυτεχνικής Σχολής του 
Πανεπιστημίου Πατρών Εργαστήριο με τίτλο: Κέντρο 
Υπολογιστικών Πληροφοριακών και Επικοινωνιακών Συ¬ 
στημάτων (ΚΥΠΕΣ)" ως μία κεντρική δομή υποστήριξης 
των εκπαιδευτικών και άλλων δραστηριοτήτων του Τμή¬ 
ματος, με σκοπό να λειτουργήσει τόσο σαν πόλος σχε¬ 
δίασης και ανάπτυξης των επί μέρους πληροφοριακών 
και δικτυακών συστημάτων, όσο και σαν ένας οργανισμός 
διατήρησης και υποστήριξης της αποκτηθείσας τεχνο¬ 
γνωσίας σε όλα τα επίπεδα. 

Ειδικότερα το εργαστήριο θα είναι σε θέση να σχεδιάζει, 
συντονίζει και υποστηρίζει τα κεντρικά υπολογιστικά, πλη¬ 
ροφοριακά και επικοινωνιακά συστήματα και εφαρμογές 
του Τμήματος καθώς και να μεριμνά για τη σωστή δικτύω¬ 
σή τους μετά κεντρικά συστήματα του Πανεπιστημίου, δι¬ 
ευκολύνοντας το εκπαιδευτικό (και ερευνητικό) έργο του 
Τμήματος. Η συνεχής πρόσβαση στα κεντρικά συστήματα 
και εφαρμογές του Τμήματος τόσο από τους χώρους του 
Τμήματος όσο και από απόσταση θεωρείται αρχή πρώτης 
προτεραιότητας. Η υποστήριξη των διαφόρων υπολογιστι¬ 
κών, πληροφοριακών και επικοινωνιακών συστημάτων και 
εφαρμογώντου Τ μήματος θα γίνεται είτε αυτόνομα από το 
προσωπικό του ΚΥΠΕΣ και του Τμήματος είτε σε συνεργα¬ 
σία με άλλες εξωτερικές οντότητες αν σε κάποια από τα 
πληροφοριακά, υπολογιστικά και πληροφοριακά συστή¬ 
ματα του Τμήματος παρέχεται εξωτερική υποστήριξη. Σε 
κάθε περίπτωση το ΚΥΠΕΣ θα είναι το πρώτο σημείο ανα¬ 
φοράς για όλα τα μέλη ΔΕΠ, φοιτητές και διοικητικό προ¬ 
σωπικό του Τμήματος, με κύρια αναφορά στην κεντρική 
παροχή υποστήριξης του εκπαιδευτικού έργου. 

Άρθρο 2 
Σκοπός 

Το εργαστήριο έχει ως σκοπό: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 


τος Ηλεκτρολόγων Μηχανικών και Τεχνολογίας Υπολογι¬ 
στών της Πολυτεχνικής Σχολής του Πανεπιστημίου Πα¬ 
τρών, καθώς και άλλωντμημάτωντου Πανεπιστημίου Πα¬ 
τρών σε θέματα που εμπίπτουν στα αντικείμενα δραστη¬ 
ριότητας των εργαστηρίων όπως αυτά προσδιορίζονται 
στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 (Ά53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ηλε¬ 
κτρολόγων Μηχανικών και Τεχνολογίας Υπολογιστών της 
Πολυτεχνικής Σχολής του Πανεπιστημίου Πατρών, που 
το γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά αντικείμενα του εργαστηρί¬ 
ου, από μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων 4 παρ. 1 (δ) του Ν. 2083/1992 και 13 παρ. 3βτου 
Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος 
Ηλεκτρολόγων Μηχανικών και Τεχνολογίας Υπολογιστών 
της Πολυτεχνικής Σχολής του Πανεπιστημίου Πατρών, 
που ορίζεται με τη διαδικασία που ορίζουν οι διατάξεις 
του άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατάτις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Πατρών και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 

ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν.1268/1982 και 5 του Π.Δ. 407/1980 (Α' 112) όπως αυτά 
ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984. 

δ. Τις πιστώσεις που διατίθενται από το Τμήμα Ηλε¬ 
κτρολόγων Μηχανικών και Τεχνολογίας Υπολογιστών της 
Πολυτεχνικής Σχολής του Πανεπιστημίου Πατρών, με τη 
διαδικασία του άρθρου 4παρ. Ιετου Ν. 2083/1992 . 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πατρών για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία : βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 


Αριθ. 188132/03 (3) 

Παράταση λειτουργίας της Ειδικής Επιτροπής για την 
υποβολή προτάσεων για την ένταξη των Μονάδων 
Υγείας του Υπουργείου Δικαιοσύνης στο Ε.Σ.Υ. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν. 1397/83 "Εθνικό Σύστημα Υγείας" 
β) των άρθρων 1 και 5 του Ν. 2194/94 "Αποκατάσταση 
του Εθνικού Συστήματος Υγείας και άλλες διατάξεις" 
γ) του άρθρου 6 του Ν. 2345/95 "Οργανωμένες Υπηρε¬ 
σίες παροχής προστασίας από φορείς κοινωνικής πρό¬ 
νοιας και άλλες διατάξεις" 

δ) της παρ. 12, του άρθρου 13, του Ν. 2889/01 "Βελτίω¬ 
ση και εκσυγχρονισμός του Εθνικού Συστήματος Υγείας 
και άλλες διατάξεις". 

ε) του Ν. 2776/99 "Σωφρονιστικός Κώδικας", 
στ) της παρ. 6α, του άρθρου 5, του Ν. 2408/96 "Τροπο¬ 
ποίηση των διατάξεων του Ποινικού Κώδικα, του Κώδικα 
Π σινικής Δικονομίας, το υ Κώδικα Βασικών Κανόνων για τη 
μεταχείριση των κρατουμένων και άλλες διατάξεις". 

ζ) του άρθρου 19 του Ν. 2470/97 "Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις". 

2. Την κοινή απόφαση των Υπουργών Υγείας-Πρόνοιας 
και Δικαιοσύνης, αριθμ. 124250/1.8.2003 (ΦΕΚ1136/Β7 
11-8-2003) "Συγκρότηση Ειδικής Επιτροπής για την υπο¬ 
βολή προτάσεων για την ένταξη των Μονάδων Υγείας του 
υπουργείου Δικαιοσύνης στο Ε.Σ.Υ". 

3. Την κοινή απόφαση των Υπουργών Υγείας-Πρόνοιας 
και Δικαιοσύνης αριθμ. 164646/17.11.2003 (ΦΕΚ 1799/Β'/ 
4-12-2003) "Παράταση λειτουργίας της Ειδικής Επιτρο¬ 
πής για την υποβολή προτάσεων για την ένταξη των Μο¬ 
νάδων Υγείας του Υπουργείου Δικαιοσύνης στο Ε.Σ. Υ", 
για παράταση της λειτουργίας της ανωτέρω Ειδικής Επι¬ 
τροπής μέχρι τη 31η Ιανουάριου 2004. 

4. Την ανάγκη παράτασηςτηςλειτουργίαςτης ανωτέρω 
Ειδικής Επιτροπής μέχρι τη 31η Μάίου 2004 για την ολο¬ 
κλήρωση του έργου της, ενόψει της αντικειμενικής αδυ¬ 
ναμίας περατώσεως των εργασιών της. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την παράταση της λειτουργίας της Ειδικής Επιτροπής 
για την υποβολή προτάσεων για την ένταξη των Μονάδων 
Υγείας του Υπουργείου Δικαιοσύνης στο Ε.Σ. Υ μέχρι τη 
31η Μάίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2004 

οι ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

Κ. ΣΤΕΦΑΝΗΣ Φ.Π ΕΤΣΑΛΝIΚΟΣ 

-♦- 

Αριθ. 07/ΔΤΑ/18406 (4) 

Κατάργηση του Νομικού Προσώπου με το όνομα "44η 
Σχολική Επιτροπή του Ενιαίου Λυκείου & Γυμνασίου 
Καμινίων" και σύσταση , ίδιου Νομικού Προσώπου με 
την επωνυμία "44η Σχολική Επιτροπή Ενιαίου Λυκείου 
Καμινίων". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Το άρθρο 9του Ν. 2503/97. 

2) Το άρθρο 16του Ν. 2539/97 (ΦΕΚ244/4.12.97τ.Ά) 

3) Τις διατάξεις του άρθρου 203 του Δ.Κ.Κ. (Π.Δ.410/95). 

4) Την οικ. 16978/12.11.2003 (ΦΕΚ 1693/18.11.2003 
τ.Β') απόφαση Γενικού Γραμματέα Περιφέρειας Αττικής 
περί μεταβίβασης αρμοδιοτήτων και εξουσίας υπογρα¬ 
φής ΜΕ ΕΝΤΟΛΗ ΓΕΝ. ΓΡΑΜ. ΠΕΡ/ΡΕΙΑΣ στον ΓΕΝΙΚΟ 
ΔΙΕΥΘΥΝΤΗ. 

5) Την 07/ΔΤΑ/13218/00 απόφασής μας με την οποία 
συστήθηκε ίδιο Νομικό Πρόσωπο με το όνομα 44η Σχολι¬ 
κή Επιτροπή των Ενιαίου Λυκείου Καμινίων & Γυμνασίου 
Καμινίων. 

6) Την 925/03 απόφαση του Δημοτικού Συμβουλίου Πει¬ 
ραιά με την οποία τροποποιείται η επωνυμία του Νομικού 
Προσώπου, αποφασίζουμε: 

Λ. Καταργούμε το Νομικό Πρόσωπο με την επωνυμία 
44η Σχολική Επιτροπή των Ενιαίου Λυκείου Καμινίων και 
Γυμνασίου Καμινίων και β) Συστήνουμε νέο Ν.Π. με την 
επωνυμία 44η Σχολική Επιτροπή του Ενιαίου Λυκείου Κα¬ 
μινίων ". ΣΚΟΠΟΣ του Νομικού αυτού Προσώπου όπως 
ακριβώς ορίζεται στο άρθρο 5 παρ. 9του Ν. 1894/90, είναι 
η διαχείριση των πιστώσεων που διατίθενται για την κάλυ¬ 
ψη δαπανών λειτουργίας του σχολείου (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π), η αμοιβή καθαριστριών, η εκτέλε¬ 
ση έργων για την επισκευή και συντήρηση των αντίστοιχων 
σχολείων και του κάθε είδους εξοπλισμού, η εισήγηση 
προς τις διευθύνσεις Α/θμιας και Β/θμιας Εκπ/σης για τον 
εφοδιασμό από τον Οργανισμό Σχολικών Κτιρίων με έπι¬ 
πλα και είδη εξοπλισμού , από το Υπουργείο Εθνικής Παι¬ 
δείας και Θρησκευμάτων με βιβλία για τη σχολική βιβλιο¬ 
θήκη, η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου καθώς και η λήψη κάθε 
άλλου μέτρου που κρίνεται αναγκαίο για την στήριξη της 
διοικητικής λειτουργίας της σχολικής μονάδας. 

ΠΟΡΟΙ αυτού είναι: α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των υπηρεσιών που 
προέρχονται από το Νομικό Πρόσωπο. 

ε) Πρόσοδοι από την περιουσία του και κάθε άλλη νόμι¬ 
μη πηγή. 

Το Νομικό αυτό Πρόσωπο διοικείται από δμελές Διοικη¬ 
τικό Συμβούλιο αποτελούμενο από: 

1. Έναν (1) εκπρόσωπο του Δήμου ως Πρόεδρο. 

2. Ένα (1) μέλος ως εκπρόσωπο της Δημοτικής Αρχής. 

3. Τον εκάστοτε Δ/ντή του Ενιαίου Λυκείου Καμινίων. 

4. Τον εκπρόσωπο του Συλλόγου Γονέων και Κηδεμό¬ 
νων του Ενιαίου Λυκείου Καμινίων. 

5. Τον εκπρόσωπο της Μαθητικής Κοινότητας του Ενι¬ 
αίου Λυκείου Καμινίων. 

Σύνολο μελών 5. 

Η θητεία των μελών του Διοικητικού Συμβουλίου ακο¬ 
λουθεί την Δημοτική Περίοδο. 

Το Διοικητικό Συμβούλιο στην πρώτη συνεδρίαση του 
εκλέγει Αντιπρόεδρο και Γραμματέα. 

Το Νομικό Πρόσωπο εκπροσωπείται στα δικαστήρια και σε 
κάθε Δημόσια Αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει από τον Αντιπρόεδρο. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάροςτου προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Φεβρουάριου 2004 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 54061/2003 (5) 

Χορήγηση άδειας ίδρυσης και λειτουργίας 
Ερασιτεχνικής Σχολής Χορού. 

Ο ΝΟΜΑΡΧΗΣΑΘΗΝΩΝ 
Έχοντας υπόψη: 

1. Τις διατάξεις του Ν. 2218/94 και του Ν.2240/94. 

2. Τις όμοιες του Π.Δ. 30/96 "Κώδικα Νομαρχιακής Αυ¬ 
τοδιοίκησης". 

3. Το άρθρο 26παρ.8του Ν.2819/2000 ΥΠ.ΠΟ "Περί με¬ 
ταβίβασης αρμοδιότητας χορήγησης αδειών ίδρυσης και 
λειτουργίας ερασιτεχνικών Σχολών Χορού. 

4. Την με αρ οικ 4380/11.4.2003 απόφαση Νομάρχη 
Αθηνών "Περί μεταβίβασης αρμοδιοτήτων στον Εντεταλ¬ 
μένο Σύμβουλο Πολιτισμού Νικολόπουλο Χριστόδουλο 
(Χρήστο)". 

5. Τον Ν. 1158/81 "Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως" (ΦΕΚ 
127/Α/13.5.81). 

6. Το Π.Δ. 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

7. Το άρθρο 15του Ν.1348/83 "Διάλυσητου Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α/14.4.83)" 

8. Την σχετική αίτηση της Ελισάβετ Κυριακίδου Εμμα- 
νουλοπούλου με τα νόμιμα δικαιολογητικά, εντός του φα¬ 
κέλου. 

9. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την 2436/85 (ΦΕΚ 31/Β/85 κοινή Απόφαση 
Υπουργών Προεδρίας Κυβερνήσεως και Πολιτισμού). 

10. Το γεγονός ότι από τις διατάξεις αυτής της απόφα¬ 
σης δεν προκαλείται, δαπάνη σε βάρος του κρατικού 
Προϋπολογισμού, αποφασίζουμε: 

1. Χορηγούμε, στην Ελισάβετ Κυριακίδου Εμμανουλο- 
πούλου άδεια ίδρυσης και λειτουργίας Ερασιτεχνικής 
Σχολής Χορού στο κτίριο επί της οδού Τιρύνθου 28 στο 
Δήμο Γλυφάδας (Άνω Γλυφάδα). 

2. Επωνυμία της Σχολής ορίζεται "Σχολή Χορού ΒΑΙ_Ι_ΕΤ 
ΑΒΤ5" 

3. Από τις διατάξεις αυτής της απόφασης δεν προκα- 
λείταιδαπάνη σε βάροςτου Κρατικού Προϋπολογισμού. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Φεβρουάριου 2004 
Με εντολή Νομάρχη 

Ο Εντεταλμένος Σύμβουλος Πολιτισμού 
ΧΡΙΣΤΟΔΟΥΛΟΣ ΝΙΚΟΛΟΠΟΥΛΟΣ 

-♦- 

Αριθ. 5552 απόφ. 244 (6) 

Τροποποίηση της 188/18/5.1.2004 απόφασης 
Δημάρχου Καλαμαριάς. 

Ο ΔΗΜΑΡΧΟΣ ΚΑΛΑΜΑΡΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003, "Μι- 
σθολογικές ρυθμίσεις λειτουργών & υπαλλήλων του Δη¬ 
μοσίου, ΝΠΔΔ, ΟΤΑ κ.λ.π." και άλλες συναφείς διατάξεις 
που δημοσιεύθηκε στο ΦΕΚ 297/Α/23.12.2003. 

2. Τις διατάξεις της παρ. 10 του άρθρου 12 του Ν. 
2503/97, "Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις". 

3. Την 188/18/5.1.2004 απόφαση σχετικά με την καθιέρωση 
υπερωριακής και νυχτερινής και εξαιρέσιμων ημερών εργα¬ 
σίας στο μόνιμο προσωπικό του δήμου για το έτος 2004, η 
οποία δημοσιεύθηκε στο ΦΕΚ 240/Β/9.2.2004. 

4. Το γεγονός ότι απαιτείται πρόσθετη και απογευματι¬ 
νή υπερωριακή απασχόληση μέχρι 22η ώρα του προσω¬ 
πικού για την κάλυψη αναγκών φύλαξης εγκαταστάσεων, 
αποκομιδή των απορριμμάτων και την συνεχή λειτουργία 
της υπηρεσίας καθαριότητας, για τον έλεγχο των κατα¬ 
στημάτων υγειονομικού ενδιαφέροντος και έλεγχο της 
άσκησης υπαίθριου εμπορίου και λειτουργίας των εμπο- 
ροπανηγύρεων, αποφασίζουμε: 

Τροποποιούμε την 188/18/5-1-2004 απόφαση ως προς 
την υπερωριακή απογευματινή απασχόληση μέχρι 22η 
ώρα μέσα στα όρια που προβλέπουν οι διατάξεις του άρ¬ 
θρου 16 του Ν .3205/2003 για το έτος 2004 ως εξής: 

Για επτά (7) υπαλλήλους κλάδου ΥΕ16 Προσωπικού Καθα¬ 
ριότητας στους οποίους έχουν ανατεθεί καθήκοντα φύλαξης 
εγκαταστάσεων χίλιες διακόσιες εξήντα (1260) ώρες. 

• Για δέκα (10) υπαλλήλους Δημοτικής Αστυνομίας χί¬ 
λιες οκτακόσιες (1.800) ώρες. 

• Για τριάντα πέντε (35) εργάτες καθαριότητας, έξι χι¬ 
λιάδες τριακόσιες (6.300) ώρες. 

• Για δύο (2) επόπτες καθαριότητας, τριακόσιες εξήντα 
(360) ώρες. 

• Για τέσσερις (4) επιστάτες, επτακόσιες είκοσι (720) 
ώρες. 

• Γ ια τριάντα (30) οδηγούς, πέντε χιλιάδες τετρακόσιες 
(5.400) ώρες. 

• Γ ια πέντε (5) μηχανικούς οχημάτων, εννιακόσιες (900) 
ώρες. 

• Για δύο (2) τεχνίτες ηλεκτροσυγκολητές, τριακόσιες 
εξήντα (360) ώρες. 

• Για ένα (1) εργοδηγό μηχανολόγο, εκατόν ογδόντα 
(180) ώρες. 

• Για ένα (1) ηλεκτροτεχνίτη αυτοκινήτων, εκατόν 
ογδόντα (180) ώρες. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού, ούτε 
του προϋπολογισμού του οικείου ΟΤΑ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Καλαμαριά, 16 Φεβρουάριου 2004 

Ο Δήμαρχος 

ΧΡΙΣΤΟΔΟΥΛΟΣ ΟΙΚΟΝΟΜΙΔΗΣ 

-♦- 

Αριθ. 15 (7) 

Μεταβίβαση εξουσίας υπογραφής "με εντολή Προέδρου" 
στους Γενικούς Διευθυντές Διοίκησης & Προσλήψεων 
και Προϊσταμένους Διευθύνσεων και Τμημάτωντου Ανω- 
τάτου Συμβουλίου Επιλογής Προσωπικού (Α.Σ.Ε.Π.) 

Ο ΠΡΟΕΔΡΟΣ 

ΤΟΥ ΑΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ 
Έχοντας υπόψη: 

1. Τις διατάξεις: 

α. Του άρθρου 5του Ν.2190/1994 "Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης", όπως τροποποιήθηκε και ισχύει. 

β. Του άρθρου 2 παρ. 4 εδάφ. δ' Ν. 3051/2002 "Συνταγ¬ 
ματικά κατοχυρωμένες ανεξάρτητες αρχές, τροποποίη¬ 
ση και συμπλήρωση του συστήματος προσλήψεων στο 
δημόσιο τομέα και συναφείς ρυθμίσεις". 

γ. Της 42799 απόφασης του Υπουργού Οικονομίας και 
Οικονομικών (ΦΕΚ Β 1863/12.12.2003) "Οργάνωση της 
γραμματείας του Α.Σ.Ε.Π.". 

2. Την ανάγκη απλούστευσης διαδικασιών, κατά την 
άσκηση των αρμοδιοτήτων και με σκοπό την ταχεία διεκ¬ 


περαίωση των υποθέσεων και εξασφάλιση εύρυθμης και 
αποδοτικής λειτουργίας της υπηρεσίας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε κατά λόγο αρμοδιότητας, στους Γενι¬ 
κούς Διευθυντές, Προϊσταμένους Διευθύνσεων και Τμη¬ 
μάτων, την εξουσία να υπογράφουν "με εντολή Προέ¬ 
δρου", αποφάσεις, εντάλματα και εντολές ή άλλες πρά¬ 
ξεις ως εξής: 

I. Γ ενική Διεύθυνση Διοίκησης 

Α. Στο Γ ενικό Διευθυντή Διοίκησης 

- Κυρώσεις πινάκων προακτέων μέχρι και τον βαθμό Α'. 

- Χορηγήσεις κανονικών αδειών στους Προϊσταμένους 
των Διευθύνσεων που ανήκουν στη Γενική Διεύθυνση 
Διοίκησης. 

- Αποφάσεις χορήγησης αναρρωτικών αδειών στους 
Διευθυντές. 

- Πράξεις καταλογισμού (αρ. 33 Ν. 2362/1995). 

- Αποφάσεις προαγωγών προσωπικού βάσει πινάκων 
προακτέων. 

- Αποφάσειςτοποθετήσεως και μετακινήσεως Προϊστα¬ 
μένων Τ μημάτων ή υπαλλήλων εντός της Γ ενικής Διεύ¬ 
θυνσης Διοίκησης. 

- Αποφάσεις εντάξεως σε βαθμό. 

- Αποφάσεις χορήγησης μισθολογικού κλιμακίου. 

- Αποφάσεις χορήγησης χρονοεπιδόματος. 

- Αποφάσεις μετακινήσεως υπαλλήλων στο εσωτερικό 
και καθορισμού ημερών κίνησης εκτός έδρας, πλήν 
Δ/ντών και Γ ενικών Δ/ντών. 

- Εγκρίσεις προγραμμάτων εισαγωγικής εκπαίδευσης 
και επιμόρφωσης υπαλλήλων του Α.Σ.Ε.Π. 

- Συγκρότηση συνεργείων για τις διαδικασίες διορισμών ή 
προσλήψεων και χρονικού ορίου ωρών απασχόλησης. 

- Απαντήσεις σε αιτήματα επανεξέτασης ή αναφορές 
παραπόνων ή καταγγελίες πολιτών κατά πράξεων ή πα¬ 
ραλείψεων υπηρεσιακών οργάνων, αρμοδιότητας της Γ ε¬ 
νικής Διεύθυνσης Διοίκησης. 

- Το ετήσιο πρόγραμμα προμηθειών που στέλνεται στο 
Υπουργείο Εμπορίου. 

- Τροποποιήσεις προγράμματος Δημοσίων Επενδύσεων. 

- Κατάρτιση και υπογραφή συμβάσεων μετά τρίτων και 
πράξεων έγκρισης προμηθειών, εκτέλεσης εργασιών, 
ανάληψης και έγκρισης δαπανών, ποσού από 20.000€ μέ¬ 
χρι 150.000 €. 

- Προτάσεις προς το Γενικό Λογιστήριο του Κράτους 
αυξομείωσης πιστώσεων του προϋπολογισμού εξόδων 
του Α.Σ.Ε.Π., για ποσό από 20.000€ μέχρι 150.000 €, για 
κάθε περίπτωση. 

- Αιτήματα προς το Υπουργείο Οικονομίας και Οικονο¬ 
μικών για τη χρηματοδότηση από πιστώσεις εγκεκριμέ¬ 
νων προγραμμάτων δημοσίων επενδύσεων για ποσό από 
20.000 € μέχρι 150.000 €. 

- Εντολές προς την Τράπεζα της Ελλάδος για την κατα¬ 
νομή χρηματοδοτήσεων έργων και μελετών προγραμμά¬ 
των δημοσίων επενδύσεων, για ποσά άνω των 20.000 €. 

- Αποφάσεις για μεταβίβαση πιστώσεων σε Δευτερεύο- 
ντες Διατάκτες με Επιτροπικά εντάλματα πληρωμής από 
του ποσού των 20.000€ κατά περίπτωση. 

- Προτάσεις εγγραφής πιστώσεων από το αποθεματικό, 
μέχρι του ποσού των 150.000 €. 

- Αποφάσεις ορισμού μελών Επιτροπών πρόχειρων μει¬ 
οδοτικών διαγωνισμών. 

- Αποφάσεις και εντολές που αφορούν δαπάνες, εγκρί¬ 
σεις, προκηρύξεις δημοσίων διαγωνισμών, αποφάσεις 
κατακύρωσης αποτελεσμάτων διαγωνισμών και συμβά¬ 
σεις, καθώς και κάθε σχετικό με το θέμα έγγραφο ή από- 

φάση, στις περιπτώσεις που η σχετική δαπάνη υπερβαίνει 
τα 20.000€ για κάθε περίπτωση. 

- Πράξεις θεώρησης, βεβαίωσης και αναγνώρισης όλων 
των δαπανών αρμοδιότητας του Α.Σ.Ε.Π. καθώς και τα 
διαβιβαστικά και λοιπά έγγραφα από του ποσού των 
20.000€ και άνω. 

- Αποφάσεις αναλήψεων πιστώσεων από του ποσού των 
20.0006 και άνω, για κάθε περίπτωση. 

- Αποφάσεις έγκρισης, για να ακολουθηθεί η διαδικασία 
της απ' ευθείας ανάθεσης και συμβάσεις, καθώς και κάθε 
σχετικό με το θέμα έγγραφο ή απόφαση σύμφωνα με το 
Ν.2362/95 "περι'Δημ. Λογ/κού κ.λ.π.", τον Ν.2286/95, "πε¬ 
ρί προμηθειών του Δημοσίου κ.λ.π." και το Π.Δ. 394/96 
"περί κανονισμού Προμηθειών του Δημοσίου", στις περι¬ 
πτώσεις που η σχετική δαπάνη υπερβαίνει τα 20.0006 και 
μέχρι του ποσού των 150.0006. 

Β. Στον Προϊστάμενο της Διεύθυνσης Διοικητικού 

- Πρακτικά ορκωμοσίας και ανάληψης υπηρεσίας. 

- Χορηγήσεις κανονικών, αναρρωτικών και άνευ αποδο¬ 
χών αδειών στους υπαλλήλους, καθώς και άδεια μητρό¬ 
τητας, λοχείας και τοκετού. 

- Έγγραφα με τα οποία κοινοποιούνται οι καταστάσεις 
των υπαλλήλωντου άρθρου 87 Ν.2683/1999. 

- Έγγραφα με τα οποία παραπέμπονται για υγειονομική 
εξέταση οι υπάλληλοι, οι υποψήφιοι για διορισμό ή πρό¬ 
σληψη σύμφωνα με τις κείμενες διατάξεις. 

- Θεωρήσεις των βιβλιαρίων νοσηλείας των υπαλλήλων 
και μελών των οικογενειών τους. 

- Έγγραφα σχετικά με την επιμόρφωση προσωπικού, 
προς το Εθνικό Κέντρο Δημόσιας Διοίκησης. 

- Οποιαδήποτε έγγραφα αλληλογραφίας με φορείς 
αποσπασμένων υπαλλήλων που υπηρετούν στο Α.Σ.Ε.Π. 

- Πιστοποιητικά και βεβαιώσεις που αναφέρονται στην 
υπηρεσιακή κατάσταση του προσωπικού. 

- Έγγραφα που απευθύνονται στο Εθνικό Τυπογραφείο 
και αφορούν δημοσίευση πράξεων, αρμοδιότητας Διεύ¬ 
θυνσης Διοικητικού. 

- Οδηγίες Διοίκησης Προσωπικού. 

- Έγγραφα προς το Υπουργείο Εσωτερικών, Δημόσιας 
Διοίκησης και Αποκέντρωσης, για θέματα αρμοδιότητας 
της Διεύθυνσης Διοικητικού. 

- Πάσης φύσεως ανακοινώσεις, αναφερόμενες στην 
υπηρεσιακή κατάσταση γενικά. 

- Βεβαιώσεις του γνησίου της υπογραφής και επικυρώ¬ 
σεις αντιγράφων και φωτοαντιγράφων. 

Γ. Στον Προϊστάμενο της Διεύθυνσης Οικονομικού: 

- Έγγραφα προς το Γενικό Λογιστήριο του Κράτους για 
αυξομείωση και έγκριση προβλέψεων θέσεωνπροσωπικού. 

- Εντολές προς τους υπολόγους για την καταβολή δα¬ 
πανών από τα Χ.Ε.Π., που έχουν εκδοθεί στο όνομά τους. 

- Την μετά τρίτων κατάρτιση και υπογραφή των συνα- 
πτομένων συμβάσεων και πράξεων έγκρισης προμηθει¬ 
ών, εκτέλεσης εργασιών, ανάληψης και έγκρισης δαπα¬ 
νών, ποσού μέχρι 20.000 6. 

- Προτάσεις προς το Γενικό Λογιστήριο του Κράτους αυ¬ 
ξομείωσης πιστώσεων του προϋπολογισμού εξόδων του 
Α.Σ.Ε.Π., για ποσό μέχρι 20.000 6, για κάθε περίπτωση. 

- Αιτήματα προς το Υπουργείο Οικονομίας και Οικονο¬ 
μικών για τη χρηματοδότηση από πιστώσεις εγκεκριμέ¬ 
νων προγραμμάτων δημοσίων επενδύσεων για ποσό μέ¬ 
χρι 20.000 6. 

- Εντολές προς την Τράπεζα της Ελλάδος για την κατα¬ 
νομή χρηματοδοτήσεων έργων και μελετών προγραμμά¬ 
των δημοσίων επενδύσεων, για ποσά μέχρι των 20.000 6. 

- Αποφάσεις για μεταβίβαση πιστώσεων σε Δευτερεύο- 
ντες Διατάκτες με Επιτροπικά εντάλματα πληρωμής μέ¬ 
χρι του ποσού των 20.0006 κατά περίπτωση. 


- Προτάσεις Χρηματοδοτήσεως των Συλλογικών Απο¬ 
φάσεων του Προγράμματος Δημοσίων Επενδύσεων και 
όλα τα διαδικαστικά προς την Τράπεζα της Ελλάδος έγ¬ 
γραφα. 

- Αποφάσεις και εντολές που αφορούν δαπάνες, εγκρί¬ 
σεις, προκηρύξεις δημοσίων διαγωνισμών, αποφάσεις 
κατακύρωσης αποτελεσμάτων διαγωνισμών και συμβά¬ 
σεις, καθώς και κάθε σχετικό με το θέμα έγγραφο ή από¬ 
φαση, στις περιπτώσεις που η σχετική δαπάνη δεν υπερ¬ 
βαίνει τα 20.000 6 για κάθε περίπτωση. 

- Πράξεις θεώρησης βεβαίωσης και αναγνώρισης όλων 
των δαπανών αρμοδιότητας του Α.Σ.Ε.Π. καθώς και τα 
διαβιβαστικά και λοιπά έγγραφα, μέχρι του ποσού των 
20.000 6. 

- Αποφάσεις αναλήψεων πιστώσεων μέχρι του ποσού 
των 20.0006, για κάθε περίπτωση. 

-Αποφάσεις έγκρισης, για να ακολουθηθεί η διαδικασία 
της απ' ευθείας ανάθεσης και συμβάσεις, καθώς και κάθε 
σχετικό με το θέμα έγγραφο ή απόφαση σύμφωνα με το 
Ν. 2362/95 "περι'Δημ. Λογ/κού κ.λ.π.", τον Ν.2286/95, "πε¬ 
ρί προμηθειών του Δημοσίου κ.λ.π." και το Π.Δ. 394/96 
"περί κανονισμού Προμηθειών του Δημοσίου", μέχρι του 
ποσού των 20.000 6. 

- Ορισμός υπολόγου-διαχειριστή υλικού. 

- Αποφάσεις ορισμού υπολόγων ΧΕΠ ανεξαρτήτως πο¬ 
σού, καθώς και αποφάσεις ορισμού υπολόγων έργων 
προγράμματος Δημοσίων Επενδύσεων. 

- Αποφάσεις και έγγραφα για διάθεση υλικών στον ΟΔ- 
ΔΥ ή σε άλλες Υπηρεσίες. 

- Αποφάσεις κατανομής χρηματοδοτήσεων στα έργα 
των Συλλογικών Αποφάσεωντου Π.Δ.Ε. ανεξαρτήτως πο¬ 
σού για κάθε περίπτωση. 

- Καταστάσεις φορολογικών στοιχείων και βεβαιώσεις 
για φορολογική χρήση. 

α. Στον Προϊστάμενο Τμήματος Προϋπολογισμού & 
Μισθοδοσίας 

- Αποφάσεις αναλήψεων πιστώσεων μέχρι του ποσού 
των 15.000 6 κατά περίπτωση. 

- Αιτήματα στο Γ ενικό Λογιστήριο του Κράτους για αύ¬ 
ξηση των διαθεσίμων ποσοστών πιστώσεων από τον Τα¬ 
κτικό Προϋπολογισμό, μέχρι του ποσού των 15.0006. 

- Καταστάσεις προβλέψεως πιστώσεων που θα δαπα- 
νηθούν κάθε μήνα και τη διαβίβαση στο Γ.Λ.Κ. μέσω των 
Υ.Δ.Ε. 

- Τα διαβιβαστικά έγγραφα που απαιτούνται για την 
αποστολή υπαλλήλων στο Εξωτερικό για εκτέλεση Υπη¬ 
ρεσίας. 

- Εντολές προς την Τ ράπεζα της Ελλάδος για χορήγηση 
συναλλάγματος. 

- Βεβαιώσεις αποδοχών όλων των κατηγοριών προσω¬ 
πικού για φορολογική ή κάθε άλλη νόμιμη χρήση. 

β. Στον Προϊστάμενο Τμήματος Προμηθειών 

- Διαβιβαστικά έγγραφα, προς τις Επιτροπές διενέργει¬ 
ας διαγωνισμών, για την αξιολόγηση προσφορών. 

- Πράξεις θεώρησης και αναγνώρισης των δαπανών αρ¬ 
μοδιότητας του Α.Σ.Ε.Π., μέχρι του ποσού των 15.000 6 
για κάθε περίπτωση. 

- Διαβιβαστικά και λοιπά έγγραφα δαπανών προς Υ.Δ.Ε. 
αρμοδιότητας του Α.Σ.Ε.Π. μέχρι του ποσού των 15.0006 
για κάθε περίπτωση. 

Δ. Στον Προϊστάμενο της Διεύθυνσης Μηχανοργάνω¬ 
σης και Αυτοματισμού 

- Εγκυκλίους γενικών ή ειδικών οδηγιών σε θέματα πλη¬ 
ροφορικής (5θίΐ\Λ/3ΓΘ και Ιΐ3Γά\Λ/3Γθ) 

- Απαντήσεις σε ερωτήματα φορέων του Δημοσίου και 
ευρύτερου Δημοσίου Τομέα. 

- Θέση εγγράφων στο Αρχείο της Διεύθυνσης. 

- Εγκρίσεις χορήγησης εγγράφων από το τηρούμενο 
στη Διεύθυνση Αρχείο (ηλεκτρονικό και χειρόγραφο). 

Ε. Στον Προϊστάμενο της Διεύθυνσης Ηλεκτρονικής Δι¬ 
οίκησης 

- Απαντήσεις σε ερωτήματα φορέων του Δημοσίου και 
ευρύτερου Δημοσίου Τομέα, σε θέματα αρμοδιότητας 
της Διεύθυνσης. 

- Θέση εγγράφων στο αρχείο της Διεύθυνσης. 

- Εγκρίσεις χορήγησης αντιγράφων από το τηρούμενο 
στη Διεύθυνση αρχείο (ηλεκτρονικό και χειρόγραφο). 

II. Γενική Διεύθυνση Προσλήψεων 

Α. Στον Γενικό Διευθυντή Προσλήψεων 

- Αποφάσεις τοποθετήσεως και μετακινήσεως Προϊστα¬ 
μένων Τμημάτων ή υπαλλήλων εντός της Γενικής Διεύ¬ 
θυνσης Προσλήψεων. 

- Αναρτήσεις προκηρύξεων. 

- Δημοσιοποίηση προκηρύξεων στις εφημερίδες (Περι¬ 
λήψεις προκηρύξεων, Δελτία τύπου-Ανακοινώσεις) 

- Δημοσιοποίηση προκηρύξεων στα Μ.Μ.Ε 

- Διαβίβαση προκηρύξεων ή πινάκων επιτυχίας-διορι- 
στέων, προς δημοσίευση στο Εθνικό Τυπογραφείο. 

- Αλληλογραφία σχετική με την προετοιμασία της ειδι¬ 
κής γραπτής εξέτασης του αρ. 15 παρ. 3 του Ν. 2190/ 
1994. 

- Αλληλογραφία σχετική με την προετοιμασία, οργάνω¬ 
ση και διεξαγωγή των Γραπτών Διαγωνισμώντου Α.Σ.Ε.Π. 
(άρθρα 15-17 Ν.2190/94). 

- Αλληλογραφία σχετική με την οργάνωση και διεξαγω¬ 
γή της ειδικής γραπτής δοκιμασίας (ίσεί), κατά το άρθρο 
18παρ.3 Ν.2190/94). 

- Αναρτήσεις πινάκων επιτυχίας, διοριστέων, απορρι- 
πτομένων, αποκλεισμένων. 

- Αναπληρώσεις διοριστέων ή προσληπτέων. 

Β. Στον Προϊστάμενο της Διεύθυνσης Προκηρύξεων 

- Διαβιβαστικό προς φορείς για συμφωνία ενόψει έκδο¬ 
σης προκήρυξης. 

- Αλληλογραφία με οικείους φορείς για θέματα προκη¬ 
ρύξεων. 

Γ. Στον Προϊστάμενο της Διεύθυνσης Γ ραπτών Διαγω¬ 
νισμών και Επιλογής Ειδικού Επιστημονικού Προσωπικού 

- Κλήσεις υποψηφίων προκειμένου να υποβάλλουν τυ¬ 
χόν αντιρρήσεις. 

- Κοινοποίηση της απόφασης επί των αντιρρήσεων. 

- Κοινοποίηση αποσπασμάτων αποφάσεωντου Α.Σ.Ε.Π. 
σε απάντηση επί των ενστάσεων των υποψηφίων. 

- Αλληλογραφία που αφορά συγκεκριμένες διαδικασίες 
της Διεύθυνσης. 

Δ. Στον Προϊστάμενο της Διεύθυνσης Προσλήψεων με 
σειρά Προτεραιότητας 

- Κοινοποίηση αποσπασμάτων αποφάσεωντου Α.Σ.Ε.Π. 
σε απάντηση επί των ενστάσεων των υποψηφίων. 

- Κλήσεις υποψηφίων προκειμένου να υποβάλλουν τυ¬ 
χόν αντιρρήσεις. 

- Κοινοποίηση της απόφασης επί των αντιρρήσεων. 

- Αλληλογραφία που αφορά συγκεκριμένες διαδικασίες 
της Διεύθυνσης. 

Ε. Στον Προϊστάμενο της Διεύθυνσης Προσλήψεων 
Εποχικού Προσωπικού 


- Αλληλογραφία που αφορά συγκεκριμένες διαδικασίες 
της Διεύθυνσης. 

- Κοινοποίηση αποσπασμάτων αποφάσεωντου Α.Σ.Ε.Π. 
σε απάντηση επί των ενστάσεων των υποψηφίων. 

Με τη δημοσίευση της παρούσης, παύει να ισχύει κάθε 
προγενέστερη όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2004 

Ο Πρόεδρος 
ΓΕΩΡΓΙΟΣ ΒΕΗΣ 

-Φ- 

Αριθ. 1865/2478 (8) 

Τροποποίηση της 26 / 24-9-2003 απόφασης του Α. Σ. του 
Γ’ Πε.Σ.Υ.Π. Αττικής σχετικά με την μίσθωση κτιρίων 
του Ψ.Ν.Α. που βρίσκονται εκτός γεωγραφικής περιο- 
χήςτου Γ Πε.Σ.Υ.Π." 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ Γ ΠΕ.Σ.Υ.Π. ΑΤΤΙΚΗΣ 
(Συνεδρίαση 1 η/13.1.2004) 

Έχοντας υπόψη: 

- Την προφορική εισήγηση του Πρόεδρου. 

- Την 418/13.1.2004 εισήγηση της Διεύθυνσης Οργάνω¬ 
σης και Διοικητικής Υποστήριξης 

-Το 658/9.1.03 έγγραφο του Ψ.Ν.Α. 

- Την 26η/24.9.02 απόφαση του Δ.Σ. του Γ ΠεΣΥΠ Αττι¬ 
κής, η οποία αφορά μίσθωση χώρου για την κάλυψη των 
αναγκών του Προγράμματος 18ΑΝΩ και βρίσκεται εκτός 
της γεωγραφικής περιοχής ευθύνης του Γ’ ΠεΣΥΠ Αττι¬ 
κής, αποφασίζουμε: 

II. " Τροποποιείται η 26η/24.9.2002 απόφαση του Διοικη¬ 
τικού Συμβουλίου του Γ' ΠεΣΥΠ Αττικής (ΦΕΚ 1468/ 
9.12.2003), σύμφωνα με την οποία πρέπει να εγκρίνονται 
από αυτό, αποφάσεις για μισθώσεις χώρων για την εγκα¬ 
τάσταση εξωνοσοκομειακών δομών στα πλαίσια των προ¬ 
γραμμάτων "ΨΥΧΑΡΓΩΣ", καταπολέμησης του αποκλει¬ 
σμού από την αγορά εργασίας του ΚΠΣ καθώς και για κά¬ 
λυψη άλλων αναγκών, που βρίσκονται εκτός γεωγρα¬ 
φικής περιοχής του Γ ΠεΣΥΠ. 

III. Μεταβιβάζει την πιο πάνω αναφερόμενη (παρ. Π) αρ¬ 
μοδιότητα στο Συμβούλιο Διοίκησης του Ψ.Ν.Α., το οποίο 
θα ολοκληρώσει τη σχετική διαδικασία. 

IV. Εξουσιοδοτεί τον Πρόεδρο - Γεν. Διευθυντή για τη 
δημοσίευση της παρούσας απόφασης στην Εφημερίδα 
της Κυβερνήσεως. 

V. Επικυρώνει την παρούσα απόφαση από σήμερα". 

Από τις διατάξεις αυτής της απόφασης δεν προκαλείται 

δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Φεβρουάριου 2004 

Ο Πρόεδρος - Γενικός Διευθυντής 
ΦΩΤΗΣΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




